Eladó lakóövezeti telek - Heves megye, Füzesabony, Petőfi Sándor út #29303270
EGY LÉPÉS ÁLMAI OTTHONA FELÉPÍTÉSÉHEZ!
Füzesabonyban, a városközponthoz közel kiváló adottságokkal rendelkező, ideális lakótelek eladó!
A Petőfi utcában található összközművesített (kiépített villanyórával, gázcsonkkal, vezetékes vízzel és szennyvízcsatorna csatlakozással ellátott) ingatlanon az építkezés a tervek birtokában akár azonnal elkezdhető.
Az 1495 m2 alapterületű, 19,5 m utcafrontú és 81 m mélységű építési telek besorolása 30%-os beépíthetőséget biztosít, amelyre 4,5 m építménymagassággal nagyméretű családi ház, de akár többlakásos társasház is megvalósítható. Elhelyezkedése az elképzelhető legjobb, a kelet-dél-nyugat tájolás minden időben folyamatos benapozást biztosít az ingatlanra.
A körbekerített terület parkosított, hátsókertje szakszerűen gondozott, termő gyümölcsfákkal, szőlő- és szeder ültetvénnyel telepített, már most biztosítja egy család mindennapi szükségleteit. A kert locsolása bő hozamú fúrt kútról biztosított.
Ha a városközpont közelében, csendes környezetben képzeli el otthona felépítését, ne habozzon: vásárolja meg Füzesabony egyik legjobb lakótelkét!